
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	04.06.2026.
	
	Nr. RD-26-203-ir


	Par satiksmi Neatkarīgā Maltas Ordeņa lielmestra Fra’ Džona Timotija Danlopa vizītes laikā Latvijas Republikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.8., 3.2. apakšpunktu un 9. punktu, Ministru kabineta 02.06.2015. noteikumu Nr. 279 “Ceļu satiksmes noteikumi” 98. punktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, sakarā ar Viņa Eminentās Augstības Neatkarīgā Militārā un Hospitālā Svētā Jeruzalemes Jāņa, Rodas un Maltas Ordeņa prinča un lielmestra Fra’ Džona Timotija Danlopa (Fra` John T. Dunlap) un pavadošās delegācijas oficiālo vizīti Latvijas Republikā no 08.06.2026. līdz 10.06.2026., kā arī ņemot vērā Nacionālo bruņoto spēku Militārās policijas 02.06.2026. iesniegumu Nr. IPN/2/11.8/27:

1. Noteikt, ka:

1.1. tiks aizliegta transportlīdzekļu apstāšanās un stāvēšana (izņemot operatīvo transportu un transportlīdzekļus ar speciālām caurlaidēm, kuras izsniegtas Valsts prezidenta kancelejā), kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu:

1.1.1. no 08.06.2026. plkst. 7.00 līdz 10.06.2026. plkst. 12.00:

1.1.1.1. Teātra ielas abās pusēs, posmā no Aspazijas bulvāra līdz Vaļņu ielai;

1.1.1.2. Aspazijas bulvāra kreisajā pusē, posmā no Teātra ielas līdz Kaļķu ielai;

1.1.2. 09.06.2026. no plkst. 7.00 līdz plkst. 14.00:

1.1.2.1. Pils laukumā;

1.1.2.2. Zigfrīda Annas Meierovica bulvāra labajā pusē, 50 m garā posmā no Kaļķu ielas virzienā uz Smilšu ielu;

1.1.2.3. Aspazijas bulvāra kreisajā pusē, 50 m garā posmā no Kaļķu ielas virzienā uz Teātra ielu;

1.1.2.4. Brīvības laukumā;

1.2. tiks ierobežota vai nepieciešamības gadījumā īslaicīgi slēgta transportlīdzekļu (izņemot operatīvo transportu un transportlīdzekļus ar speciālām caurlaidēm, kuras izsniegtas Valsts prezidenta kancelejā) un gājēju satiksme:

1.2.1. no 08.06.2026. līdz 10.06.2026. kolonnas pārvietošanās maršrutos un piebraucot pie vai aizbraucot no apmeklējamiem objektiem;

1.2.2. 09.06.2026.:

1.2.2.1. Pils laukumā;

1.2.2.2. Pils laukuma un Muitas ielas krustojumā;

1.2.2.3. Pils laukuma un Torņa ielas krustojumā (pie Latvijas Bankas ēkas);

1.2.2.4. Pils laukuma un Citadeles ielas krustojumā;

1.2.2.5. Poļu gātes un Pils ielas krustojumā;

1.2.2.6. Poļu gātē un Daugavas gātē;

1.2.2.7. Brīvības laukumā;

1.2.2.8. Klostera ielā;

1.2.2.9. Hanzas ielā, posmā no Skanstes ielas līdz Pulkveža Brieža ielai;

1.2.3. 10.06.2026. Rātslaukumā un Latviešu strēlnieku kaukumā;

1.3. sabiedriskā transporta un gājēju satiksme pie delegācijas pārstāvju apmeklējamiem objektiem tiks regulēta atbilstoši nepieciešamībai;

1.4. 09.06.2026. no plkst. 12.00 līdz plkst. 14.00 tiks ierobežota vai slēgta peldlīdzekļu satiksme Pilsētas kanālā, posmā no gājēju tilta pie Latvijas Nacionālās operas un baleta ēkas līdz gājēju tiltam pie Bastejkalna;
1.5. 10.06.2026. no plkst. 7.00 līdz plkst. 12.00 tiks atļauta transportlīdzekļu ar speciālām Valsts prezidenta kancelejas izsniegtām caurlaidēm iebraukšana un stāvēšana Rātslaukumā.
2. Par pasākuma norisi atbilstoši savai kompetencei ir atbildīgs Nacionālo bruņoto spēku Militārās policijas Valsts prezidenta apsardzes komandiera pienākumu izpildītājs pulkvežleitnants Mārtiņš Kabaks.

3. Rīgas valstspilsētas pašvaldības policija sadarbībā ar Nacionālo bruņoto spēku Militāro policiju un Valsts policijas Rīgas reģiona pārvaldi:

3.1. aizliegs transportlīdzekļu apstāšanos un stāvēšanu 1.1. apakšpunktā minētajās vietās noteiktajā laikā (izņemot operatīvo transportu un transportlīdzekļus ar speciālām caurlaidēm, kuras izsniegtas Valsts prezidenta kancelejā), nepieciešamības gadījumā pieprasīs sabiedrībai ar ierobežotu atbildību “A.K.7” nodrošināt autoevakuatorus, kā arī pārvietos atstātos transportlīdzekļus uz citu stāvēšanai atļautu vietu;

3.2. nodrošinās sabiedrisko kārtību pasākuma norises vietās norādītajā laikā.

4. Ņemt vērā, ka Valsts policijas Rīgas reģiona pārvalde sadarbībā ar Rīgas valstspilsētas pašvaldības policiju un Nacionālo bruņoto spēku Militāro policiju:

4.1. ierobežos vai nepieciešamības gadījumā slēgs transportlīdzekļu un gājēju satiksmi 1.2. apakšpunktā minētajās vietās norādītajā laikā;

4.2. nodrošinās ārvalstu delegācijas pārstāvju autotransporta kolonnas piebraukšanu pie apmeklējamiem objektiem, kā arī nepieciešamības gadījumā ierobežos vai slēgs transportlīdzekļu satiksmi trīs minūtes pirms ārvalstu delegācijas transportlīdzekļu kolonnas braukšanas sākuma noteiktajā maršruta posmā un nodrošinās ceļu satiksmes drošību un sabiedrisko kārtību pasākuma norises vietās norādītajā laikā.

5. Sabiedrībai ar ierobežotu atbildību “A.K.7” nodrošināt autoevakuatorus 1.1. apakšpunktā minētajās vietās norādītajā laikā un pēc Rīgas valstspilsētas pašvaldības policijas vai Valsts policijas Rīgas reģiona pārvaldes pieprasījuma.

6. Sabiedrībai ar ierobežotu atbildību “Rīgas luksofors” nodrošināt satiksmes organizācijas tehnisko līdzekļu izvietošanu saskaņā ar satiksmes organizācijas shēmām un pēc Valsts policijas Rīgas reģiona pārvaldes un Rīgas valstspilsētas pašvaldības policijas norādījumiem.

7. Rīgas pašvaldības sabiedrībai ar ierobežotu atbildību “Rīgas satiksme” slēgt savā pārvaldījumā esošās maksas autostāvvietas 1.1. apakšpunktā minētajās vietās norādītajā laikā.

8. Rīgas valstspilsētas pašvaldības Centrālās administrācijas Komunikācijas pārvaldei:

8.1. nodrošināt informācijas par izmaiņām transportlīdzekļu satiksmē Neatkarīgā Maltas Ordeņa lielmestra Fra’ Džona Timotija Danlopa vizītes laikā publiskošanu Rīgas valstspilsētas pašvaldības komunikācijas kanālu resursos;

8.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.
	Rīgas pilsētas izpilddirektors 
	J.Lange

